Държавен вестник, бр. 13, 2026 г., стр. 19

БРОЙ  13	
Д Ъ Р Ж А В Е Н  В Е С Т Н И К 	
СТР.  19   
(2) Когато разноските за водене на делото 
се финансират от лице, което не е страна по 
делото, съдът проверява дали е налице кон­
фликт на интереси, включително дали лицето:
1. има икономически интерес от предявя­
ването на иска или изхода по делото, който 
застрашава защитата на колективните интереси 
на потребителите;
2. оказва влияние върху решенията на 
ищеца, включително върху решенията за 
сключване на споразумение, което би увреди­
ло колективните интереси на потребителите;
3. е конкурент на търговеца, срещу когото 
е предявен представителният иск;
4. не финансира представителен иск срещу 
ответник, който е негов конкурент или от 
когото е зависимо.
(3) При основателни съмнения за конфликт 
на интереси съдът указва на ищеца да предос­
тави допълнителна информация, да откаже 
или да промени финансирането в подходящ 
срок. При неизпълнение на указанията съдът 
връща исковата молба.
Разгласяване на делото
Чл. 388л. (1) След изтичането на срока за 
отговор на исковата молба в открито заседание 
съдът определя:
1. съдържанието на информацията за ли­
цата, които е възможно да принадлежат към 
групата потребители;
2. начина за разгласяване на предявяването 
на иска – колко съобщения, чрез кои медии 
и в продължение на колко време трябва да 
бъдат направени;
3. срока след разгласяването, в който потре­
бителите може да заявят, че се присъединяват 
към иска и към евентуално споразумение за 
доброволно уреждане на спора.
(2) Информацията за потребителите съдър­
жа:
1. описание на нарушението на колектив­
ните интереси на потребителите и неговите 
последици;
2. описание на групата потребители;
3. посочване на последиците по чл. 388м, 
ал. 5 и чл. 388п, ал. 3;
4. форма, съдържание, срок и начин, по 
който искането за присъединяване трябва да 
бъде изпратено до съда;
5. данни за контакт на ищеца;
6. посочване, че присъединилите се потре­
бители трябва да представят всички документи 
в подкрепа на своето искане.
Присъединяване към представителния иск
Чл. 388м. (1) В закрито заседание съдът с 
определение допуска присъединяването към 
иска по чл. 388а, ал. 1, т. 2 на лицата, които 
в определения срок са подали искане за това. 
Определението се връчва на ищеца, ответника 
и на лицата, чието присъединяване е отказано.
(2) Определението, с което се отказва при­
съединяване, подлежи на обжалване с частна 
жалба в двуседмичен срок от връчването му.
(3) В случай че в определения срок са се 
присъединили по-малко от 10 лица, производ­
ството се прекратява.
(4) В едномесечен срок от връчването на 
определението по ал. 1 ищецът допълва иско­
вата молба по отношение на претенциите на 
всяко присъединено лице. След приемането 
на допълнителната искова молба съдът из­
праща препис от нея заедно с приложенията 
на ответника, който може в едномесечен срок 
да подаде допълнителен отговор.
(5) Присъединилите се лица не може да 
предявяват други искове за същото средство 
за правна защита, на същото основание и 
срещу същия ответник.
(6) Присъединилото се лице може по всяко 
време на делото да уведоми съда, че не желае 
да бъде обвързано от решението.
(7) За исковете по чл. 388а, ал. 1, т. 2 не се 
прилагат чл. 382, ал. 2, т. 2 и чл. 383.
Споразумение за доброволно уреждане на 
спора
Чл. 388н. (1) В открито заседание съдът на­
пътва страните за сключване на споразумение 
за доброволно уреждане на спора.
(2) Когато в двуседмичен срок от заседанието 
ищецът и ответникът заявят, че ще потърсят 
доброволно уреждане на спора, съдът определя 
срок, в който да сключат споразумение. 
(3) Споразумението се сключва между ище­
ца и ответника в писмена форма и съдържа 
начин и срок за уведомяване от ответника 
на присъединилите се лица за условията за 
изпълнение на средствата за правна защита 
на колективните интереси. 
(4) Съдът одобрява споразумението, когато 
то не противоречи на закона и добрите нрави, 
не съдържа неизпълними условия, прекомерни 
и неоправдани отстъпки, отчита правата и 
интересите на ищеца, ответника и присъеди­
нилите се лица и ако чрез включените в него 
мерки може да бъдат защитени в достатъчна 
степен колективните интереси. Когато спора­
зумението обхваща предмета на делото, съдът 
прекратява производството.
(5) Ищецът и ответникът може да се от­
кажат от постигнатото споразумение преди 
неговото одобряване от съда.
(6) Одобреното споразумение има действие 
за ищеца, за ответника и за присъединилите 
се лица.
(7) За споразумението се прилагат съответно 
чл. 388о, ал. 1 и 2, чл. 388п, ал. 2 и 3.
Съдържание на решението по представи­
телния иск
Чл. 388о. (1) Когато искът е основателен, 
съдебното решение съдържа:
1. описание на нарушението;
2. вредите или другите последици на на­
рушението;
3. вида на отговорността на ответника, съ­
ответно вида на средството за правна защита;